Skagens Museum gav asylbørn fra fire modtagerklasser i Frederikshavn Kommune en helt særlig dag med pensler og papir.

Skagens Museum fandt pensler, farver og papir frem onsdag formiddag, da der skulle gøres klar til malerskole for asylbørn.  Formålet med dagen var at gøre en forskel for de asylbørn, der af deres lærere ofte beskrives som understimulerede og meget modtagelige for gode oplevelser. Derfor var asylbørn fra fire modtagerklasser fra Ålbæk- og Stranbyskole på tur til museet. - De har rigtig godt af at få en god oplevelse i en hård hverdag. Det er dem vel ondt, siger Anita Thode, lærer på Strandby Skole I løbet af dagen så børnene film og hørte om de berømte skagensmalere. Og til sidst fik de selv lov til at lave deres eget kunstværk, som endte i en guldramme. - Det har været en god dag med børnene, det er gået så godt. Vi gør det for at give dem en god oplevelse, mens de er her i Nordjylland. Vi skal vise dem lidt af den danske kultur og samtidig lave sjov, forklarer kunstformidler på Skagen Museum, Ane Bjerg Thomsen. Se her en bid fra dagen. Ingen tvivl - kunsten skabte glæde: